ગુજરાતના અમદાવાદમાં ચાલી રહેલા કબડ્ડી વર્લ્ડ કપ 2016ની ફાઇનલ મેચ આજે ભારતે ઇતિહાસ રચ્યો છે . આજે અમદાવાદમાં ભારત અને ઇરાન ફાઇનલ મેચ રમાઇ હતી . જેમાં ભારતે ઇરાનને 38 - 29થી હરાવ્યું છે . અને ઐતિહાસિક જીત મેળવી છે . ભારતીય ટીમે અદ્ઘભૂત રમત બતાવીને આ જીતને પોતાના નામે કરી છે . નોંધનીય છે કે મેચની શરૂઆતમાં ઇરાન ટોસ જીતી ગયું હતું પણ ધીરે ધીરે ભારતને પોતાની જીત મજબૂત કરી ઇરાનને હરાવી દીધુ હતું . નોંધનીય છે કે અત્યાર સુધીમાં ભારતે કબડ્ડીના તમામ વર્લ્ડ કપ પોતાના નામે કર્યા છે . જે પણ પોતાનામાં એક ઇતિહાસ છે . તો બીજી તરફ રનર અપ ઇરાન પણ બે વાર રનર અપ બની જીતથી થોડે દૂર રહ્યું છે . વર્ષ 2004થી શરૂ કરવામાં આવેલ કબડ્ડી વિશ્વકપમાં અત્યાર સુધીમાં 6 હરિફાઇઓ થઇ છે . અને તમામ હરિફાઇમાં ભારત વિજેતા રહ્યું છે .